Гэтая тэма ўздымалася ўжо не аднойчы. Аднак у тыя часы на высновы гісторыкаў вялікі ўплыў аказвала ідэалогія. Пасля заканчэння Другой сусветнай вайны шэраг польскіх гісторыкаў вымушаны былі пакінуць тэрыторыю “народнай” Польшчы, іншыя, застаўшыся на радзіме, “гулялі” па правілах, устаноўленых камуністамі. Таму гісторыя знешняй палітыкі міжваеннай Польшчы ў момант самага страшнага ўзброенага канфлікту ў гісторыі чалавецтва патрабавала больш глыбокага і аб’ектыўнага аналізу. Менавіта такую працу і паспрабаваў зрабіць Пётр Зыховіч.